เรื่องร้องเรียน (สอบถาม) วันที่ 2023-03-08 08:00:39 — แขวงบ้านช่างหล่อ เขตบางกอกน้อย กรุงเทพมหานคร
สวนย่อมอยู่ในซอยพรานนก 7 แยกสุดสาคร 13 สถานที่ตั้งของสวน อยู่ข้างบ้านเลขที่ 705/3 แขวงบ้านช่างหล่อ เขตบางกอกน้อย  มูลเหตุคือ พท.แห่งนี้เป็นของเอกชนมอบใหเขตบางกอกน้อยใช้เป็นสาธารณะประโยชน์ชั่วคราว ทางเขตได้ร่วมกับทหาร(จิตอาสา)เข้ามาดำเนินการปรับปรุงภูมิทัศน์ให้สวยงาม และหาอุปรณ์เด็กเล่นเข้ามาไว้เพื่อให้ลูกๆ หลานๆ ได้ออกกำลังกายและชาวบ้านเข้ามาพักผ่อนเพื่อคลายเครียด แต่ในภาวะได้เกิดโรค covid19 ได้ปิดไป พอ covid19 ประกาศเป็นโรคประจำท้องถิ่นแล้ว ทางคณะชุมชน ได้เข้ามาดูแลได้สักระยะ แต่ก็มิได้เปิดให้เด็กๆ และชาวบ้านเข้ามาใช้ตามวัตถุประสงค์ที่ตั้งไว้ แต่กลับมีบุคคลถอือภิสิทธิ์ได้นำอุปกรณ์ก่อสร้างเข้ามาเก็บ และเปิดทำงานในสวนหย่อม ไม่ยอมให้เด็กๆ และ ปชช.ได้เข้าใช้ อีกทั้งยังทำกุญแจล๊อคและเก็บไว้เป็นส่วนตัว ทำเสมือนเป็นตัวเองคือเจ้าของสถานที่ การกระทำเช่นนี้ กระผมเคยสอบถามไปยัง จนท.กรรมการชุมชน แต่ก็มิได้คำตอบ ฉะนั้นกระผมจึงต้องมาขอความเมตตาจากเขตให้ลงมาตรวจสอบ เพราะการกระทำแบบนี้เข้าข่ายการมีส่วนได้ส่วนเสียของผู้ดูแลกับผู้ที่เข้าใช้สถานที่ และงบประมาณที่ปรับปรุงไปก็เป็นภาษีของปชช. ฉะนั้นกระผมจึงขอให้ทางเขตเข้าตรวจสอบเพื่อความกระจ่างให้กับ ปชช.ในชุมชนแห่งนี้ด้วยครับ